23. ΝΟΜΟΘΕΤ. ΔΙΑΤΑΓΜΑ υπ' αριθ. 642 της 27/29 Απρ. 1948 Περί συμπληρώσεως της κειμένης περί ηλεκτρικών εγκαταστάσεων Νομοθεσίας. Άρθρ.1.-Η συνολική παράτασις των προνομιακών συμβάσεων παραγωγής και διανομής ηλεκτρικής ενεργείας, ων η διάρκεια είναι κατωτέρα της εικοσαετίας, η προβλεφθείσα δια του Νόμ. 5887/1933 και άρθρ. 4 του Ν.Δ. 542/1941, ως αύτη ειδικώτερον καθορίζεται υπό του δευτέρου εδαφίου του άρθρ. 4 του Ν.Δ. 542/1941 δεν δύναται να υπερβή το ήμισυ του συνόλου της διαρκείας της αρχικής προνομιακής επιχειρήσεως και πάντως ουχί την δεκαπενταετίαν. Άρθρ.2.-1.Τυχόν ανάδοχοι προνομιακού ηλεκτροφωτισμού των οποίων αι εγκαταστάσεις λόγω λήξεως της αρχικής προνομιακής συμβάσεως περιήλθον εις την κατοχήν των Δήμων ή Κοινοτήτων χωρίς να επωφεληθώσι πλήρως της κατά το άρθρ. 1 του παρόντος προβλεπομένης παρατάσεως, δικαιούνται αποζημιώσεως δια το επί έλαττον διάστημα καθ' ο εστερήθησαν της εκμεταλλεύσεως του κατά τ' ανωτέρω παραταθέντος προνομίου αυτών. 2.Η εν λόγω αποζημίωσις χορηγείται  υπό του Δήμου ή Κοινότητος εις ον περιήλθον  αι εγκαταστάσεις, ισούται δε αύτη προς το  εκάστοτε εις δραχμάς διαφυγόν κέρδος,  όπερ ελήφθη υπ' όψιν κατά τας εκάστοτε τιμολογήσεις του ρεύματος, ήτοι: δια μεν το μέχρι  1 Φεβρ.  1946  διάστημα  επί  του  συνόλου της  πωΣελ. 121 Ηλεκτρικές Εγκαταστάσεις 13.Δ.γ.22-23 ληθείσης ηλεκτρικής ενεργείας ανηγμένης εις τιμήν ιδιωτικού φωτισμού προς δραχ. 8 ανά έκαστον ωριαίον χιλιοβάττ, δια το από 1 Φεβρ. 1946 μέχρι 1 Φεβρ. 1947 διάστημα προς δραχ. 40 ανά ωριαίον χιλιοβάττ, δια το από 1 Φεβρ. 1947 μέχρι 1 Νοεμ. 1947 διάστημα προς δραχμ. 80 ανά ΩΧΒ, τέλος δια το μετά την 1ην Νοεμ. 1947 διάστημα προς δραχμ. 170 ανά ΩΧΒ.  3.Η εν λόγω αποζημίωσις χορηγείται υπό των Δήμων ή Κοινοτήτων εντός τριμήνου από της δημοσιεύσεως του παρόντος υποχρεουμένων τούτων δια την έγκαιρον εγγραφήν και έγκρισιν χορηγήσεως των απαιτουμένων πιστώσεων. Παρελθούσης της προθεσμίας ταύτης απράκτου, πλην των τόκων υπερημερίας δικαιούνται οι ανάδοχοι, μετά παρέλευσιν ενός εισέτι τριμήνου, να καταλάβωσιν εκ νέου τας εγκαταστάσεις και εκμεταλλευθώσι ταύτας κατά το ως άνω επί έλαττον διάστημα καθ' ο δεν έκαμον χρήσιν του παραταθέντος προνομίου αυτών. Άρθρ.3.-Άπαντα τα υπό του Νόμ. 2979 του 1922 περί ηλεκτρικών εγκαταστάσεων προβλεπόμενα πρόστιμα αυξάνονται μέχρι του πεντακοσιαπλασίου. Άρθρ.4.-Εξαιρούνται των διατάξεων του Νόμ. 281/36, ως ούτος ετροποποιήθη μεταγενεστέρως, άπασαι αι ηλεκτρικαί εκμεταλλεύσεις παραγωγής και διανομής ηλεκτρικής ενεργείας αι ως Νομικά Πρόσωπα Δημοσίου Δικαίου συσταθείσαι ή συσταθησόμεναι ή υπό τύπον Νομικού Προσώπου Δημοσίου Δικαίου λειτουργούσαι ή μέλλουσαι να λειτουργήσωσιν υπαγόμεναι δια τον εν γένει έλεγχον και τα μισθολόγια του Προσωπικού αυτών εις την δικαιοδοσίαν του αρμοδίου Υπουργείου Μεταφορών. Άρθρ.5.-(Προσωρινής ισχύος) Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 